Techet e vefen me, siwazh, da soñjal eo bepred gwall strizh spered brezhonegerien "an emsav" (dre vras, ar re a glever/lenner) e-keñver ar skiant-faltazi/moliac'h. Tapet o deus tech ar spered  "gall/parizian" a wel seurt lennegezh evel is-lennegezh, un dra didalvout, n'eo ket "sirius". Kalz anezho a soñj e ranker randoniñ diwar-benn ar vuhez en 19vet kantved e kanton norzh bourg Pradtoull.  Diouzhtu pa 'z eus "ijin" hag e peder al lenner da vont en ur bed disheñvel eus hon hini pemdez e vez gwelet se evel un dra "evit ar vugale", da lâret dister. Ne vefen ket souezhet zoken e vefe tud zo o deus skrivet romantoù skiant-faltazi pe moliac'h evit Priz ar Yaouankiz a soñjfe eo dister ha null seurt  "doareoù" lennegezh, met pledet ganto peogwir eo "diouzh ar c'hiz" (hervezo, hañ, rak Tolkien zo diouzh ar c'hiz abaoe 50 vloaz…), evel ar romantoù polis d'ur mare zo… (ne vefen ket souezhet e vefe ken strizh all spered kalz a vrezhonegerien diwar-benn ar sinema).